**LĒMUMS**

Liepājā

|  |  |
| --- | --- |
| 2022.gada 15.septembrī | Nr.339/13  (prot. Nr.13, 13.§) |

Par pašvaldības iestādes “Liepājas

pilsētas Pašvaldības policija” faktisko rīcību

Liepājas valstspilsētas pašvaldībā (turpmāk - pašvaldība) 2022.gada 14.jūlijā saņemta [..] sūdzība par Liepājas pilsētas pašvaldības iestādes “Liepājas pilsētas Pašvaldības policija” rīcību, atsakoties izbraukt uz notikuma vietu (reģistrēts dokumentu vadības sistēmā ar Nr.3194/2.1.5), turpmāk - iesniegums.

Paziņojums par iesnieguma izskatīšanas procesuālā termiņa pagarināšanu iesniedzējam nosūtīts 2022.gada 21.jūlijā. Iesniedzēja viedoklis uzklausīts rakstveidā.

[..]

Pamatojoties uz Administratīvā procesa likuma 81.pantu un likuma “Par pašvaldībām” 21.panta pirmās daļas 27.punktu, Liepājas valstspilsētas pašvaldības dome **nolemj:**

Atzīt par nepamatotu iesniedzēja 2022.gada 14.jūlija sūdzību, ar kuru lūgts atzīt Liepājas pilsētas pašvaldības iestādes “Liepājas pilsētas Pašvaldības policija” 2022.gada 14.jūnija izziņu Nr.431/1-12 par pretlikumīgu un pilnībā atcelt šo izziņu, kā arī atzīt policijas faktisko rīcību, atsakoties izbraukt uz notikuma vietu [..], par pretlikumīgu un izmaksāt iesniedzējam morālo kaitējumu [..].

Saskaņā ar Administratīvā procesa likuma 70.pantu, 121.panta pirmo daļu, 122.pantu, 188.panta pirmo daļu un 189.pantu šo lēmumu var pārsūdzēt Administratīvās tiesas Liepājas tiesu namā (Lielajā ielā 4, Liepājā, LV-3401) viena mēneša laikā no tā spēkā stāšanās dienas.

Saskaņā ar Administratīvā procesa likuma 70.panta pirmo daļu administratīvais akts stājas spēkā, kad tas paziņots adresātam. Atbilstoši Paziņošanas likuma 8.panta otrajai un trešajai daļai un 9.panta otrajai daļai dokuments, kas paziņots kā vienkāršs pasta sūtījums, uzskatāms par paziņotu astotajā dienā no dienas, kad tas iestādē reģistrēts kā nosūtāmais dokuments; dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā; dokuments, kas sūtīts pa elektronisko pastu vai izmantojot oficiālo elektronisko adresi uzskatāms par paziņotu otrajā darba dienā pēc tā nosūtīšanas.

|  |  |  |
| --- | --- | --- |
| Priekšsēdētājs  *(parakstīts ar e-parakstu)* | | Gunārs Ansiņš |
| Nosūtāms: | pašvaldības iestādei “Liepājas pilsētas Pašvaldības policija”, [..] | |

IZRAKSTS PAREIZS

Liepājas pilsētas pašvaldības administrācijas

Organizatoriskās daļas vadītāja Egita Lukjanova